钦定古今图书集成/理学汇编/学行典/第255卷 > 陈邦宦
## 钦定古今图书集成/理学汇编/学行典/第255卷 > 陈邦宦

按《永明县志》：“陈邦宦，字名卿，列博士弟子员。生而淳
笃，甫十岁，父母教之读书，宦以敦本崇实之道对。稍
长，性至孝友。其待族属也，孤者字，贫者收，人或无端
而加以怒，宦辄和声解之，怒者自惭。每立训以孝弟
为本。子姓稍有失行，宦正色相规，而人亦畏服。享年
九十有二，乡里称为忠厚长者。”